Ερρίκος Γ΄ του Κοντέ

Ο Ερρίκος Γ΄ των Βουρβόνων του Κοντέ (Henri-Jules de Bourbon-Condé, 29 Ιουλίου 1643 – 1 Απριλίου 1709) από τον Οίκο των Βουρβόνων-Κονντέ ήταν πρίγκιπας του Κοντέ από το 1686 έως τον θάνατό του.

Βιογραφία
Ήταν ο μοναδικός γιος και διάδοχος του Λουδοβίκου Β΄ του μέγα πρίγκιπα του Κονντέ και της Κλαίρης-Κλημεντίας του Μαγιέ-Μπρεζέ, ανιψιάς τού καρδινάλιου Ρισελιέ. Προοριζόταν για στρατιωτική σταδιοδρομία, συμμετέχοντας το 1673 στην μάχη του Ρήνου, αλλά ήταν δειλός και ανίκανος. Ο πατέρας του επίσης προσπάθησε να τον εκπαιδεύσει σωστά, κάτι που δεν του επέτρεψε ο μοχθηρός χαρακτήρας του. Ανάξιος κυβερνήτης και διάδοχος του πατέρα του, στα τελευταία χρόνια της ζωής του υπέφερε από λυκανθρωπία.

Οικογένεια 

Νυμφεύτηκε το 1663 την Άννα-Ερριέττα των Βίττελσμπαχ, κόρη του Εδουάρδου κόμη του Παλατινάτου-Ζίμμερν και παιδιά του ήταν:
 Μαρία-Θηρεσία 1666-1732, παντρεύτηκε τον εξάδελφό της Φραγκίσκο-Λουδοβίκο πρίγκιπα του Κοντί.
 Λουδοβίκος Γ΄ 1668-1710, πρίγκιπας του Κονντέ.
 Άννα-Μαρία 1675-1700, απεβ. 25 ετών.
 Λουίζα Βενεδικτίνη 1676-1753, παντρεύτηκε τον Λουδοβίκο-Αύγουστο δούκα του Μαιν.
 Μαρία-Άννα 1678-1718, παντρεύτηκε τον Λουδοβίκο-Ιωσήφ των Βουρβόνων δούκα του Βαντόμ.
 Ερρίκος 1667-1670, Άννα 1670-1675, Ερρίκος 1672-1675, Λουδοβίκος-Ερρίκος 1673-1677, μία κόρη 1679-1680, απεβίωσαν το πολύ 5 ετών.

Αναφορές

Οίκος του ων Βουρβόνων-Κοντέ
Ιππότες του Τάγματος του Αγίου Πνεύματος
Δούκες του Ανγκιέν